ಈ ಕಾರ್ಯಕ್ರಮವು ಕಥಾರಹಿತ ಸರಣಿಯಾಗಿದೆ ಮತ್ತು ನಿಜಜೀವನದ ಘಟನೆಗಳನ್ನು ಆಧರಿಸಿದೆ.
ಸರಣಿಯಲ್ಲಿ ಕಾಣಿಸಿಕೊಳ್ಳುವ ವ್ಯಕ್ತಿಗಳು ಮಾಡಿದ ಹೇಳಿಕೆಗಳ ಸತ್ಯಾಸತ್ಯತೆಯನ್ನು
ಅಮೆಜಾನ್ ಸಮರ್ಥಿಸುವುದಿಲ್ಲ. ಈ ಕಾರ್ಯಕ್ರಮದಲ್ಲಿನ ಯಾವುದೇ ವಿಷಯ ಅಥವಾ
ಅಭಿಪ್ರಾಯಗಳನ್ನು ಅಮೆಜಾನ್ ಅನುಮೋದಿಸುವುದಿಲ್ಲ. ವೀಕ್ಷಕರ ವಿವೇಚನೆ ಪಾಲಿಸಿ.
ಬೆಂಗಳೂರು ಪ್ರಸ್ತುತ ದಿನ536
ಅರ್ಧದಲ್ಲಿಯೇ ನಿಂತು ಹೋಗುವ ಕೆಲ ಕಥೆಗಳಿವೆ.
ಇದು ಸಮಾಜ ಮರೆಯಲಾಗದ
ಅಂತಹ ಒಂದು ಪ್ರಕರಣ.
ಆಸ್ತಿ ಸಂಖ್ಯೆ: 81(81/82) ರಿಚ್ಮಂಡ್ ರೋಡ್
ಏಕೆಂದರೆ, ಒಂದು ಕಡೆ ಮಹಿಳೆಯೊಬ್ಬಳ ಈ ಉತ್ಸಾಹ ಇದ್ದರೆ...
ಇನ್ನೊಂದೆಡೆ ಇತ್ತು ಪ್ರತಿ ಹಂತದಲ್ಲಿ ಒಂದು ಲೆಕ್ಕಾಚಾರಭರಿತ ಹೆಜ್ಜೆ.
ಇದು ಸೂಚಿಸುವುದು ಪ್ರೀತಿಪ್ರೇಮದ ಸಂಬಂಧ ಪ್ರವೇಶಿಸುವ ಪ್ರತಿಯೊಬ್ಬ ಮಹಿಳೆ
ಎಚ್ಚರದಿಂದಿರಬೇಕೆಂದು,
ಏಕೆಂದರೆ ಯಾರೂ ತಿಳಿಯರು
ಜನರು ಯಾವಾಗ ದೂರವಾಗುವರೆಂದು.
ಆಕೆಯದ್ದು ನಿಜವಾಗಿಯೂ ಆಸಕ್ತಿದಾಯಕ ವ್ಯಕ್ತಿತ್ವ.
ಆಕೆಯ ಜೊತೆ ಮಾತನಾಡಿದಾಗ ಆಕೆಗೆ ಸುತ್ತಲಿನ
ಯಾರ ಕುರಿತೂ ಆಸಕ್ತಿಯಿರಲಿಲ್ಲವೆಂದು ಅನಿಸುತ್ತಿತ್ತು.
ನೀವು ಹೇಳುತ್ತಿದ್ದುದರಲ್ಲಿ ಮಾತ್ರ ಆಸಕ್ತಳಾಗಿದ್ದಳು.
ನೀವು ಶಾಕಿರೇಳನ್ನು ಗಮನಿಸದೇ ಇರಲು ಸಾಧ್ಯವಿಲ್ಲ.
ಆಕೆ ತುಂಬಾ ಆಕರ್ಷಕವಾಗಿದ್ದರು.
ವಿಂಟೇಜ್ ಕಾರುಗಳು ಆಕೆಗೆ ಬಲು ಇಷ್ಟ.
ಆಕೆ ಲಗೋಂಡ ಎಂಬ ಕಾರು ಹೊಂದಿದ್ದಳು.
ಆಕೆಗೆ ವನವಿಹಾರ ಇಷ್ಟ. ವನವಿಹಾರಕ್ಕೆ ಹೋಗುವುದು,
ಜನರೊಂದಿಗೆ ಬೆರೆಯುವುದು.
ತುಂಬಾ ಸಾಮಾಜಿಕ ಮತ್ತು ಇಷ್ಟವಾಗುವ ವ್ಯಕ್ತಿ.
ಪ್ರೀತಿಪಾತ್ರರಿಗೆ ಭಯಾನಕವಾದದ್ದು ಏನಾದರೂ ಸಂಭವಿಸಿಬಿಡುವುದು ಎಂಬುದು
ನನ್ನ ಆಲೋಚನೆ ಮತ್ತು ನನ್ನ ಅನಿಸಿಕೆಗೆ ಮೀರಿದ್ದು.
ಈ ಸುದ್ದಿ ಬಹಿರಂಗಗೊಂಡಾಗ,
ಅದು ತೀವ್ರಾಸಕ್ತಿಕರವಾಗಿತ್ತು.
ನಾಪತ್ತೆ ಆದರೆನ್ನಲಾದ, ಶಾಕಿರೇ--
ಶಾಕಿರೇ ನಮಾಝಿ, ಶ್ರೀಮಂತ, ಸುಂದರ ಮಹಿಳೆ ನಾಪತ್ತೆಯಾಗಿದ್ದರು--
ಮೈಸೂರಿನ ಮಾಜಿ ದಿವಾನರ ಮೊಮ್ಮಗಳು--
ಕರ್ನಾಟಕದ ಅತ್ಯಂತ ಹಳೆಯ ಶ್ರೀಮಂತ ಕುಟುಂಬಗಳಲ್ಲೊಂದು--
ಇದು ಅಸಾಧಾರಣವಾಗಿತ್ತು, ಏಕೆಂದರೆ ಆಕೆಯ ಕುಟುಂಬದ ಹಿನ್ನೆಲೆಯಿಂದಾಗಿ--
ಆಕೆಯ ಜೀವನದಲ್ಲಿ ಎಲ್ಲವೂ ದೊರೆತಿತ್ತು.
ಜನರಿಗೆ ಆಘಾತವಾಗಿತ್ತು. ಅಪರಾಧದ ಬರ್ಬರತೆಯ ಕಾರಣದಿಂದ
ಇದು ದೊಡ್ಡ ಸುದ್ದಿಯಾಗಿತ್ತು.
ಇಂತಹ ಘಟನೆ ನಡೆಯಬಹುದೆಂದು ನಮ್ಮಲ್ಲಿ
ಯಾರೂ ಊಹಿಸಿರಲಿಲ್ಲ ಅಂದುಕೊಳ್ಳುವೆ.
ಡ್ಯಾನ್ಸಿಂಗ್ ಆನ್ ದಿ ಗ್ರೇವ್
ನನ್ನ ಹೆಸರು ಕೋದಂಡರಾಮಯ್ಯ.
ಮಾಜಿ ಪೊಲೀಸ್ ಮಹಾನಿರ್ದೇಶಕರು, ಬೆಂಗಳೂರು
ನಾನು ಪೊಲೀಸ್ ಆಡಳಿತದ ಹೆಚ್ಚುವರಿ ಮಹಾನಿರ್ದೇಶಕ ಆಗಿ ಡಿಜಿ ಕಚೇರಿಯಲ್ಲಿ
1993ರಲ್ಲಿ ಸೇವೆ ಸಲ್ಲಿಸುತ್ತಿದ್ದೆ.
ಪೊಲೀಸ್ ಉಪ ಆಯುಕ್ತರು ಪಶ್ಚಿಮ ವಿಭಾಗ ಬೆಂಗಳೂರು ನಗರ
ಅಲ್ಲಿ ನಾನು ತಲುಪಿದ ಕೆಲ ದಿನಗಳ ನಂತರ,
ನಾನು ಕಾರ್ಯನಿರತನಾಗಿದ್ದಾಗ
ದಿಢೀರನೇ ಮಹಿಳೆಯೊಬ್ಬಳ ಧ್ವನಿ...
ನನಗೆ ಕೇಳಿಸಿತು.
ಆಕೆ ಬೊಬ್ಬೆ ಹೊಡೆಯುತ್ತಾ ಪೊಲೀಸ್ ಅಧಿಕಾರಿಗಳನ್ನು ನಿಂದಿಸುತ್ತಿದ್ದರು.
ಮಾರ್ಚ್, 1994
ನಾನು ಆರ್ಡರ್ಲಿಯನ್ನು ಕರೆದು ಹೇಳಿದೆ "ಯಾರು ಅರಚುತ್ತಿದ್ದಾರೆ? ಒಳಗೆ ಕರೆಯಿರಿ. "
ನಾನು ಇಲ್ಲಿ ಹಲವು ಬಾರಿ ಬರುತ್ತಲೇ ಇದ್ದೇನೆ--
ಆಕೆ ಒಳಬಂದು ನೇರವಾಗಿ ನನ್ನನ್ನು ನಿಂದಿಸಿದಳು.
"ನೀವೆಲ್ಲರೂ ಫಟಿಂಗರು. "
"ನೀವೆಲ್ಲರೂ ಭ್ರಷ್ಟರು. "
"ನಿಮ್ಮ ಮೇಲೆ ಆಕ್ರೋಶಕ್ಕೆ ಕಾರಣ ನನಗೆ ಪೊಲೀಸ್ ಇಲಾಖೆ ಮೇಲೆ ನಂಬಿಕೆಯಿಲ್ಲ. "
"ನನ್ನ ತಾಯಿ ಶಾಕಿರೇ ಖಲೀಲಿ ಕಾಣೆಯಾಗಿದ್ದಾರೆ. "
ಮೇ 8, 1990
"ನಿಮ್ಮ ಹಿಂದಿನ ಅಧಿಕಾರಿ ಆಕೆಯನ್ನು ಪತ್ತೆಹಚ್ಚುವ ಗೋಜಿಗೇ ಹೋಗಿಲ್ಲ. "
"ಮತ್ತು ನೀವು ಅವರಿಗಿಂತ ಉತ್ತಮರೇನಲ್ಲ, " ಎಂದು ಆಕೆ ಹೇಳಿದರು.
ಯಾರೂ ಏನೂ ಮಾಡುತ್ತಿಲ್ಲ.
ನಂತರ ಆಕೆ ಅತ್ತುಬಿಟ್ಟಳು.
ಬಹಳ ಹೊತ್ತು ಅಳುತ್ತಿದ್ದಳು-- ಸ್ವಲ್ಪ ಹೊತ್ತು ಆಕೆಯ ಅಳು ನಿಲ್ಲಲೇ ಇಲ್ಲ.
ನಂತರ ಸಾವರಿಸಿಕೊಂಡು, ಮತ್ತೆ ಮಾತನಾಡಲು ಆರಂಭಿಸಿದರು.
ಆಕೆಯ ಹೆಸರು ಸಬಾಹ್.
ಸಬಾಹ್ ಮುಂಬೈಯಲ್ಲಿ ರೂಪದರ್ಶಿ,
ಆಕೆಯ ತಾಯಿ ಎಲ್ಲಿರುವರೆಂದು ತಿಳಿಯಲು ಆಕೆ ಇಲ್ಲಿಗೆ ಬಂದಿದ್ದಳು.
ಆದರೆ ಆಕೆಗೆ ಯಾವುದೇ ಸುಳಿವು ದೊರಕುತ್ತಿರಲಿಲ್ಲ.
ನಾನು ಸಬಾಹ್ ಜೊತೆ ಮಾತನಾಡಿದೆ.
ಈ ಒಂದು ಕಥೆಯ ಬಗ್ಗೆ ನನಗೆ ಹೆಮ್ಮೆಯಿದೆ
ಏಕೆಂದರೆ ಒಂದೇ ಕುಟುಂಬದಲ್ಲಿ ನಮಗೆ ಮಹಿಳೆಯರ ಎರಡು ಭಿನ್ನ ಚಿತ್ರಣಗಳಿದ್ದವು.
ಸತ್ಯಾ ಶರಣ್ ಲೇಖಕಿ, ಸಂಪಾದಕಿ
ಒಂದು ಭಾಗ ಆಧುನಿಕವಾಗಿರು, ಇನ್ನೊಂದು ಸಂಪ್ರದಾಯದಂತಿರು ಎನ್ನುತ್ತಿತ್ತು.
ಸಬಾಹ್ ತಾಯಿಯ ಕಥೆಯಂತಹ ಕಥೆಗಳು ಹೇಗೆ ಸೃಷ್ಟಿಯಾಗುತ್ತೆ ಎಂಬುದೇ ಗೊಂದಲ.
ಆಕೆ ತಾಯಿ ಬಗ್ಗೆ ಹೇಳುತ್ತಿದ್ದರು. ಆಕೆಗೆ ಆತಂಕವಿತ್ತು.
ಆಕೆ ಒಂದು ಶೋದಿಂದ ಹೊರಗುಳಿಯುತ್ತಾಳೆ.
ಆಕೆಗೆ ಒಂದು ಸುಳಿವು ಸಿಕ್ಕಿತ್ತೇನೋ ಅಥವಾ ಎಲ್ಲಿಗೋ ಹೋಗಲಿತ್ತು.
ಸಬಾಹ್ ಜೊತೆ ಮಾತನಾಡುವಾಗ, ಆಕೆಯ ಕಣ್ಣುಗಳಲ್ಲಿ ಆ ನೋವಿತ್ತು.
ಆಕೆ ದುರ್ಬಲೆಯಾಗಿದ್ದಳು, ನೋವನುಭವಿಸಿದ್ದಳು.
ನಾನು ಕ್ಷಮೆ ಕೋರಿದೆ. ನಿಮಗಿದು ಕಷ್ಟವೆಂದು ಗೊತ್ತು, ಅಂದೆ.
ಆದರೆ ಆಕೆಗೆ ಮಾತಾಡಬೇಕಿತ್ತು.
ಈ ಕೆಳಗಿನವು ಸಬಾಹ್ ಖಲೀಲಿಯ ನ್ಯಾಯಾಲಯದ ಸಾಕ್ಷ್ಯ ಆಧರಿಸಿದೆ
ನನ್ನ ಹೆಸರು ಸಬಾಹ್ ಖಲೀಲಿ.
ನನ್ನ ತಾಯಿಯ ಹೆಸರು ಶಾಕಿರೇ ಮತ್ತು ಆಕೆಯ ಮೊದಲ ಹೆಸರು ನಮಾಝೀ.
ನಾನು ಆಕೆಯ ಎರಡನೇ ಪುತ್ರಿ.
ಜುಲೈನಲ್ಲಿ ಬೆಂಗಳೂರಿಗೆ ಅಚ್ಚರಿಯ ಭೇಟಿ ನೀಡಲು ಹೋದೆ.
ನನ್ನ ತಾಯಿ ಮನೆಯಿಂದ ನಾಪತ್ತೆಯಾಗಿರುವುದು ತಿಳಿಯಿತು.
ಕೊನೆಯ ಬಾರಿ ತಾಯಿಯನ್ನು ನೋಡಿದ್ದಾಗ ತುಂಬಾ ಪ್ರೀತಿ, ಕಾಳಜಿ ತೋರಿಸಿದ್ದರು.
ಇಬ್ಬರಿಗೂ ಸಂಬಂಧ ಸುಧಾರಿಸುವುದು ಬೇಕಿತ್ತು.
ಆವೇಶಕ್ಕೊಳಗಾಗುವೆ ಮತ್ತು ನನ್ನ--
ನನ್ನ ಆರೋಗ್ಯ ಮತ್ತು ಜೀವನ ಆಗಿನಿಂದ ಹಿಂದಿನಂತಿಲ್ಲ.
ನನ್ನ ತಾಯಿ ಸರ್ ಮಿರ್ಝಾ ಇಸ್ಮಾಯಿಲ್ ವಂಶಸ್ಥರು.
ನಾನು ಅಬ್ಬಾಸ್ ಶಿರಾಝಿ. ನಾನೀಗ ಬೆಂಗಳೂರು ನಿವಾಸಿ.
ಶಾಕಿರೇ ನನಗೆ ಚಿಕ್ಕಮ್ಮನಂತಿದ್ದರು.
ಶಾಕಿರೇಳ ಸೋದರಳಿಯ
ತುಂಬಾ ಪ್ರೀತಿಯ ಚಿಕ್ಕಮ್ಮ.
ನಾನು ರೆಬಾಬ್ ಅಲ್ ಖಮೇನಿ.
ನನ್ನ ಅಜ್ಜ ಮತ್ತು ಶಾಕಿರೇಳ ಅಜ್ಜ ಸೋದರರಾಗಿದ್ದರು.
ನಾವು ಸೋದರ ಸಂಬಂಧಿಗಳು.
ಅಮ್ಮಾ, ನಿಮ್ಮ ಹೆಸರು...
ನಿಮ್ಮ ಹೆಸರು ಮತ್ತು ನೀವು ಹೇಗೆ--
-ಜೋರಾಗಿ ಮಾತನಾಡಿ. -ನನಗೆ ಕಿವಿ ಕೇಳಿಸುವುದು ನಿಧಾನ.
ನಾನು ಸಯೀದಾ ಮಿರ್ಝಾ.
ಶಾಕಿರೇಳ ಸೋದರ ಸಂಬಂಧಿ
ನನ್ನ ಗಂಡ ಮತ್ತು ಶಾಕಿರೇ ತಾಯಿ ಸೋದರ ಸಂಬಂಧಿಗಳಾಗಿದ್ದರು.
ಶಾಕಿರೇ ಸಿಂಗಾಪುರದಲ್ಲಿ ಶಿಕ್ಷಣ ಪಡೆದರು, ಹೆಚ್ಚಿನ ಶಿಕ್ಷಣ ಅಲ್ಲಿಯೇ ಆಗಿತ್ತು.
ಈವ್ ಜೊತೆ ಸಮಾಗಮ
ಆಕೆ ಮೆಚ್ಚತಕ್ಕ ವ್ಯಕ್ತಿತ್ವ ಹೊಂದಿದ್ದಳು.
ಆಕೆ ಎಲ್ಲರ ಗಮನ ಸೆಳೆಯಬಲ್ಲವರಾಗಿದ್ದಳು.
ಪಿಎಂ ಮತ್ತು ಮುಖ್ಯಸ್ಥೆ ಶಾಕಿರೇ ಭೇಟಿ
ಇದೇ ರಸ್ತೆಯಲ್ಲಿ ನೆಲೆಸುವವರೆಂದು ಅವರು ನಮಗೆ ಪರಿಚಿತರು.
ಪತ್ರಕರ್ತೆ, ಸ್ಥಳೀಯ ನಿವಾಸಿ
ಆಕೆ ಮೈಸೂರಿನ ದಿವಾನರ ಮೊಮ್ಮಗಳಾಗಿದ್ದರು.
ಅದೊಂದು ದೊಡ್ಡ ಸ್ಥಾನ.
ಸರ್ ಮಿರ್ಜಾ ಇಸ್ಮಾಯಿಲ್ ಮೈಸೂರು ದಿವಾನರು
ಅವರೊಬ್ಬ ಗೌರವಾನ್ವಿತ ವ್ಯಕ್ತಿ
ಮತ್ತು ಹಲವಾರು ಸುಂದರ ವಾಸ್ತುಶಿಲ್ಪದ ಸ್ಮಾರಕಗಳ
ರಚನೆಯಲ್ಲಿ ಮಹತ್ವದ ಪಾತ್ರ ವಹಿಸಿದ್ದರು.
ರಸ್ತೆಗಳಿಗೂ ಆಕೆಯ ಅಜ್ಜ-ಅಜ್ಜಿಯ ಹೆಸರುಗಳನ್ನು ಇಡಲಾಗಿದೆ.
ಸರ್ ಮಿರ್ಜಾ ಇಸ್ಮಾಯಿಲ್ ನಗರ್
ಆಕೆ ಬೆಂಗಳೂರಿನ ಅಥವಾ ಪ್ರಾಯಶಃ ದೇಶದ ಅತ್ಯಂತ ಪ್ರತಿಷ್ಠಿತ ಕುಟುಂಬದಿಂದ ಬಂದವಳು.
ಮತ್ತು ಎಂತಹ ಸೌಂದರ್ಯವತಿ.
ಹಬೀಬ್ ಆಘಾ ಶಾಕಿರೇಳ ಸೋದರ ಸಂಬಂಧಿ
ಮತ್ತು ಕೋಟ್ಯಾಧಿಪತಿಯ ಪುತ್ರಿ.
ಅವರು ಆ ಕುಟುಂಬದವರು,
ಬಳುವಳಿ ಪಡೆದಿದ್ದಾರೆ...
ಸಂಪತ್ತು, ಆಸ್ತಿಗಳನ್ನು.
ಇದು ಶಾಕಿರೇ ಬಳುವಳಿಯಾಗಿ ಪಡೆದಿದ್ದು.
ಮದುವೆಯಾದಾಗ ಆಕೆಗೆ 19 ವರ್ಷವಿರಬಹುದು.
ರಾಯಭಾರಿ ಖಲೀಲಿ ನಡೆದಾಡುವ ವಿಶ್ವಕೋಶ.
ಶಾಕಿರೇಳ ಗಂಡ
ಆತ ಜ್ಞಾನವಂತ ವ್ಯಕ್ತಿ, ದೂರದೂರದವರ ಸಂಪರ್ಕ ಅವರಿಗಿತ್ತು.
ಸರಕಾರದಲ್ಲಿ ಬಹಳ ಪ್ರಭಾವಿ.
ಅವರೊಬ್ಬ ಜನಪ್ರಿಯ ವ್ಯಕ್ತಿಯಾಗಿದ್ದರು.
ಉತ್ತಮ ವಾಗ್ಮಿ. ಹಲವಾರು ಸಂದರ್ಶನ ನೀಡಿದ್ದರು. ಟಿವಿ ವ್ಯಕ್ತಿಯಾಗಿದ್ದರು.
ಅಕ್ಬರ್ ಖಲೀಲಿ ಯಾರೆಂದು ಜನರಿಗೆ ಗೊತ್ತಿತ್ತು.
ಅದೊಂದು ಅದ್ದೂರಿ ವಿವಾಹವಾಗಿತ್ತು.
ವಿವಾಹವನ್ನು ವರ್ಣಿಸಿ.
ಅದು ಬಹಳ ಸಂತೋಷದ ವಾತಾವರಣವಾಗಿತ್ತು.
ಇಬ್ಬರೂ ಮಾತನಾಡುತ್ತಿದ್ದ ರೀತಿಯಲ್ಲಿ, ಹೊಂದಾಣಿಕೆಯಿರುವವರಂತೆ ಕಂಡಿದ್ದರು.
ನಾನು ಶಾಕಿರೇ ಜೊತೆಗಿದ್ದೆ. ಅಕ್ಬರ್ ಭಾಯಿ ಬೇರೆ ಕೊಠಡಿಯಲ್ಲಿದ್ದರು.
ಒಟ್ಟಿಗೆ ಚೆನ್ನಾಗಿ ಕಾಣುತ್ತಿದ್ದರು.
ವಿವಾಹದ ವೇಳೆ ಹಾಗೂ ನಂತರ ಕೂಡ.
ವಧುವಾಗಿ, ಆಕೆ ಬಹಳ ಖುಷಿಯಲ್ಲಿದ್ದಳು.
ನಿಜವಾಗಿಯೂ ಅದ್ಭುತವಾಗಿತ್ತು.
ನವಜೋಡಿಯಾಗಿ ಅವರಿಬ್ಬರ ನೋಟ,
ಈಗಲೂ ನನ್ನ ಕಣ್ಣ ಮುಂದಿದೆ.
ಹಾಗೆ ನೋಡಿದರೆ, ಅವರದ್ದು ಸುಂದರ ಸಂಸಾರವಾಗಿತ್ತು.
ಆಕೆಗೆ ನಾಲ್ಕು ಸುಂದರ ಪುತ್ರಿಯರಿದ್ದರು.
-ಎಲ್ಲರಲ್ಲೂ ಆಕೆಯ ಏನಾದರೂ ಇತ್ತು-- -ಶಾಕಿರೇ. ಹೌದು.
ಸಬಾಹ್, ಎರಡನೇ ಪುತ್ರಿಗೆ ಹೆಚ್ಚು ಶಾಕಿರೇಯ ಹೋಲಿಕೆಯಿತ್ತು.
ಅವರು ಆದರ್ಶ ಜೋಡಿ ಎಂದು ನಾನು ನಿಜವಾಗಿ ಅಂದುಕೊಂಡಿದ್ದೆ.
ಏನು ನಡೆಯಿತೋ, ಅದು ನಡೆಯುವುದೆಂದು ಯಾವತ್ತೂ ಊಹಿಸಿರಲಿಲ್ಲ.
ಅಕ್ಬರ್ ವಿದೇಶ ಸೇವೆಯಲ್ಲಿದ್ದುದರಿಂದ
ಅವರು ಹಲವು ದೇಶಗಳಲ್ಲಿ ನಿಯೋಜನೆಗೊಂಡಿದ್ದರು.
ನಾನು ಲಿವ್ಲೀನ್ ಭಗತ್.
ಶಾಕಿರೇಳ ಪರಿಚಯಸ್ಥೆ
ನಾನು ಗೃಹಿಣಿ, ಆದರೆ ಅದಕ್ಕಿಂತಲೂ ಹೆಚ್ಚು.
ರಾಜತಾಂತ್ರಿಕನ ಪತ್ನಿಗೆ ಬಹಳ ಕಷ್ಟ ಎಂದು ನನ್ನ ಭಾವನೆ.
ರಾಜತಾಂತ್ರಿಕರ ಪತ್ನಿ ಆಗಬೇಕೇ ಎಂದು ಮತ್ತೆ ಕೇಳಿದರೆ?
ಸಾಧ್ಯವೇ ಇಲ್ಲ!
ಪುರುಷರು ಕಠಿಣ ತರಬೇತಿಗೊಳಗಾಗುವರು.
ಆದರೆ ನಾವು ಹೊಸಬರಂತೆ ಬರುವೆವು.
ಆ ವ್ಯಕ್ತಿ ಬರುತ್ತಾರೆ, ನಿರ್ದಿಷ್ಟ ರೀತಿಯ ಉಡುಪು ಧರಿಸುತ್ತಾರೆ.
ವಿದೇಶಾಂಗ ಸಚಿವಾಲಯದಿಂದ ಅವರಿಗೆ ಮಾಹಿತಿ ದೊರೆಯುತ್ತದೆ
ಅಥವಾ ಅವರೇನಾದರೂ ಮಾಡುವರು, ವಿದೇಶಾಂಗ ಸಚಿವಾಲಯ.
ಅವರು ಒಂದು ಕಚೇರಿಗೆ ಹೋಗುವರು.
ಆದರೆ ಮಹಿಳೆಗೆ, ಇಡೀ ಮನೆಯನ್ನು ಹೊಂದಿಸಬೇಕು.
ಮತ್ತು ನೀವು ಚೆನ್ನಾಗಿ ಸಿಂಗರಿಸಿಕೊಳ್ಳುವಿರಿ.
20 ಅಥವಾ 30 ಅತಿಥಿಗಳ ಪಟ್ಟಿ ನೀಡಲಾಗಿದ್ದರೆ,
ಸ್ವಾದಿಷ್ಟ, ಭಾರತೀಯ ಅಡುಗೆ ಸಿದ್ಧಪಡಿಸುವಿರಿ.
ಅದು ತುಂಬಾ ಸಂಕುಚಿತ.
ಮತ್ತು ನಾವು ನಿಯಮಗಳನ್ನು ಪಾಲಿಸಬೇಕಿತ್ತು.
ಅವರು ವಿಭಿನ್ನ ಎಂದು ಕಂಡುಕೊಂಡೆ.
ಏಕೆಂದರೆ ಖಲೀಲಿ ಚೆನ್ನಾಗಿ ಕಾಣುತ್ತಿದ್ದರು, ಯಾವತ್ತೂ ತಮ್ಮ ಶೆರ್ವಾನಿ ಮತ್ತು ಅವರ...
ಕಪ್ಪು ಟೋಪಿಯೊಂದಿಗೆ.
ಆದರೆ ಇಲ್ಲಿದ್ದ ಈ ಮಹಿಳೆ
ಏನಾದರೂ ಸಾಧಿಸಬೇಕೆಂದು ಪ್ರಯತ್ನಿಸುತ್ತಿದ್ದಳು.
ಇಬ್ಬರೂ ಜೊತೆಗಿದ್ದದ್ದು ನಾನಷ್ಟು ಕಂಡಿಲ್ಲ.
ಆಗ, ಅಕ್ಬರ್ ಭಾಯಿ ಬಹುಶಃ ಇರಾನಿಗೆ ನಿಯೋಜನೆಯಾದರು ಅನಿಸುತ್ತದೆ.
ಇರಾನಿನಲ್ಲಿದ್ದರೇ?
-ಹೌದು. -ಅವರು ಅಲ್ಲಿ ರಾಯಭಾರಿ ಆಗಿದ್ದರು.
ಹೀಗೆ ಬಹಳಷ್ಟು ಸಮಯ ದೂರದಲ್ಲಿದ್ದರು.
ಆದರೆ ಆಕೆ ಬಹಳಷ್ಟು ಜನರ ಒಡನಾಟದಲ್ಲಿದ್ದಳು, ನಗುತ್ತಾ ಇದ್ದಳು ಮತ್ತು--
ಆದ್ದರಿಂದ ನಮಗೆ ತಿಳಿದಿರಲಿಲ್ಲ ಆಕೆ,
ಒಂಟಿಯಾಗಿದ್ದಳಾ--
ಹತಾಶಳಾಗಿದ್ದಳಾ ಎಂದು.
ನನಗನಿಸುತ್ತದೆ, ಎಲ್ಲವೂ ಶುರುವಾಗಿದ್ದು ಆಕೆ ಭೇಟಿಯಾದ ನಂತರ...
ಆ ಶ್ರದ್ಧಾನಂದನನ್ನು.
ಮುರಳಿ ಮನೋಹರ್ ಮಿಶ್ರಾ ಅಲಿಯಾಸ್ ಸ್ವಾಮಿ ಶ್ರದ್ಧಾನಂದ
ಆತ 1983ರಲ್ಲಿ ನಮ್ಮ ಬದುಕಿನಲ್ಲಿ ಬಂದ.
ಈ ಕೆಳಗಿನವು ಸಬಾಹ್ ಖಲೀಲಿಯ ನ್ಯಾಯಾಲಯ ಸಾಕ್ಷ್ಯ ಆಧಾರಿತ
ನನ್ನ ಪೋಷಕರು ಮತ್ತು ನಾನು ರಾಂಪುರ್ ಬೇಗಂರ ದೆಹಲಿ ನಿವಾಸಕ್ಕೆ ಹೋದೆವು.
ಅಲ್ಲಿ ಅವರನ್ನು ಮೊದಲ ಬಾರಿ ನೋಡಿದೆ.
ದೈವೀ ಶಕ್ತಿ ಇರುವ ವ್ಯಕ್ತಿಯಂತೆ ಅವರು ನನಗೆ ಕಂಡರು.
ಇದು ಒಬ್ಬ ದೇವ-ಮಾನವನ ಚಿತ್ರಣ.
ಸದಾ ಒಳ್ಳೆಯವರಾಗಿದ್ದರು.
ಆದರೇನಂದ್ರೆ, ಅತೀ ಒಳ್ಳೆಯವರು.
ಶಾಕಿರೇಳ ಎರಡನೇ ಪುತ್ರಿ
ಅಂದರೆ, ಆತ... ಸಕ್ಕರೆಯ ಥರ, ಸಕ್ಕರೆ ಕಾಯಿಲೆಯಾಗುವಷ್ಟು ಸಿಹಿಯಾಗಿದ್ದರು.
ಆತ ನಯವಾದ ಮಾತುಗಾರ.
ದೇಶಾದ್ಯಂತ ಶಿಷ್ಯರಿದ್ದಾರೆ ಎಂದು ಮತ್ತು ಅವರಿಗೆ
ಈತ ಬಹಳ ಇಷ್ಟ ಎಂದು ಹೇಳಿದ್ದರು.
ಒಬ್ಬ ವ್ಯಕ್ತಿಯಾಗಿ ನನಗೆ ಆತ ಇಷ್ಟವಾಗಿರಲಿಲ್ಲ.
ಆತ ಪ್ರಾಮಾಣಿಕ ಅಥವಾ ನಂಬಿಕಾರ್ಹ ಎಂದು ನನಗನಿಸಿರಲಿಲ್ಲ.
ನನಗೆ ಗೊತ್ತಿಲ್ಲ, ಅದು ಕೇವಲ ಆ ಕ್ಷಣದ ಅನಿಸಿಕೆ ಇರಬಹುದು.
ಚಿಕ್ಕಮ್ಮನಿಗೆ ಸಹಾಯ ಮಾಡಲು, ಆಕೆಯ ರಿಯಲ್ ಎಸ್ಟೇಟ್
ನೋಡಿಕೊಳ್ಳಲು, ಇತರ ಸಮಸ್ಯೆ ನಿಭಾಯಿಸಲು ಆತನಿಗೆ ಕೇಳಲಾಗಿತ್ತು.
ಅದೇ ನಾವು ಮಾಡಿದ ತಪ್ಪು ಎಂದು ಅಂದುಕೊಳ್ಳುವೆ,
ಆತನನ್ನು ಇಲ್ಲಿಗೆ ಕರೆಸಿ.
ನನ್ನ ತಂದೆ ಇರಾನಿನ ಭಾರತೀಯ ರಾಯಭಾರಿಯಾಗಿ ವಿದೇಶದಲ್ಲಿದ್ದರು.
ನನ್ನ ತಾಯಿ, ನಾನು ಹಾಗೂ ಸೋದರಿಯರು ಬೆಂಗಳೂರಿಗೆ ಬಂದೆವು.
ಸ್ಯಾಂಕಿ ರಸ್ತೆಯ ತಂದೆಯ ಮನೆಯಲ್ಲಿ ನಾವು ಉಳಿದುಕೊಂಡೆವು.
ಕೆಲ ದಿನಗಳ ನಂತರ, ಸ್ವಾಮಿ ಶ್ರದ್ಧಾನಂದ ಬೆಂಗಳೂರಿಗೆ ಬಂದರು.
ಆತ ನಮ್ಮ ಮನೆಗೆ ಬಂದು,
ಹಲವು ದಿನ ಇಲ್ಲಿಯೇ ಉಳಿದುಕೊಳ್ಳುತ್ತಿದ್ದರು.
ಅವರು ಸೌಮ್ಯ ಸ್ವಭಾವದವರಾಗಿದ್ದರು.
ನಮ್ಮ ಕುಟುಂಬದ ಸಮಸ್ಯೆ ಪರಿಹರಿಸಲು ಸದಾ ಸಿದ್ಧರಿದ್ದರು.
ಆಕೆಗಾಗಿ ಸಣ್ಣಪುಟ್ಟ ಕೆಲಸ ಮಾಡುತ್ತಾ ಬೆಂಗಳೂರಿನ ಎಸ್ಟೇಟ್
ನೋಡಿಕೊಳ್ಳುತ್ತಿದ್ದರು.
ಬೆಂಗಳೂರಿಗೆ ಬಂದಾಗ ನಮ್ಮ ಮನೆಯಲ್ಲಿರುತ್ತಿದ್ದರು.
ನಮ್ಮ ಮನೆಯಲ್ಲಿಯೇ ಉಳಿದುಕೊಳ್ಳಲು ಅಮ್ಮನ ಒತ್ತಾಯವಿತ್ತು.
ಕುಟುಂಬ ಸದಸ್ಯನಂತೆ ಇದ್ದರು.
ನೋಡಿ, ಹೇಗೆಂದರೆ, ಸೌಕರ್ಯ ಸಿಕ್ಕಾಗ ಲಾಭ ಮಾಡಿಕೊಳ್ಳಬೇಕು, ಅಲ್ಲವೇ?
ಸ್ವಾಮಿಗೆ ಪರಿಸ್ಥಿತಿ ಅನುಕೂಲಕರವಾಗಿತ್ತು, ಮುರಳಿ ಮನೋಹರ್ ಮಿಶ್ರಾಗೆ.
ಗಂಡ ಹತ್ತಿರ ಇರಲಿಲ್ಲವೆಂದು ಆತ ಲಾಭ ಪಡೆದ,
ಅಂದರೆ, ಆತ ತನ್ನ ಲಾಭ ಗಳಿಸಿಕೊಂಡ.
ತಾಯಿಯ ಸೌಂದರ್ಯ ಹೊಗಳುತ್ತಾ ಆಕೆಯ ಮನಸ್ಸು ಕೆಡಿಸಿದ
ಮತ್ತು ದೂರವಿರುವುದಕ್ಕೆ ನನ್ನ ತಂದೆಯನ್ನು ಟೀಕಿಸುತ್ತಿದ್ದ.
ರಾಯಭಾರಿ ಖಲೀಲಿ, ರಾಜತಾಂತ್ರಿಕರಾಗಿ,
ಮತ್ತು ಆ ಸಮಯ ಇರಾನಿನಲ್ಲಿರುವಾಗ,
ಬೆಂಗಳೂರಿನ ಪರಿಸ್ಥಿತಿಯ ಮೇಲೆ ನಿಯಂತ್ರಣ ಹೊಂದಿರಲಿಲ್ಲ.
ಆ ಸಂಬಂಧ ಸ್ವಲ್ಪ ಒತ್ತಡಕಾರಿ ಹಾಗೂ ಹೊಂದಾಣಿಕೆರಹಿತ ಆಯಿತು.
ಅವರು ಜಗಳವಾಡಿದರು.
ಆತ ಬರುವ ಮುಂಚೆ ನಮ್ಮದು ಸಂತಸದ ಕುಟುಂಬವಾಗಿತ್ತು.
ತಂದೆ ವಿದೇಶದಲ್ಲಿ ಉದ್ಯೋಗದಲ್ಲಿದ್ದರು, ತಾಯಿ ಇಲ್ಲಿದ್ದರು,
ಮತ್ತು ಆಕೆ ಒಂಟಿ ಎಂದು ಆತ ಲಾಭ ಪಡೆದ.
ಒಳ್ಳೆಯ ದಂಪತಿ ವಿಚ್ಛೇದನ ಪಡೆಯುವಂತೆ ಮಾಡಿದ.
ಯಶಸ್ವಿ, ವರ್ಚಸ್ವಿ, ಗೌರವಾನ್ವಿತ ವ್ಯಕ್ತಿಯ ಪತ್ನಿಯಾಗಿ...
ಶಾಕಿರೇ-ಅಕ್ಬರ್ ವಿಚ್ಛೇದನ
...ಪ್ರಾಯಶಃ ಅಸ್ಮಿತೆಯ ಕೊರತೆ ಆಕೆಗಿತ್ತು--
ಪ್ರಾಯಶಃ ತನ್ನ ಸ್ವಂತ ಬದುಕಿನಲ್ಲಿ ಏನಾದರೂ ಮಾಡುವ ಯೋಚನೆ ಇದ್ದಿರಬಹುದು.
ಅದಕ್ಕೆ ಆ ವಿವಾಹದಿಂದ ಆಕೆ ಹೊರನಡೆದರು.
ಮತ್ತೆ ಹಿಂತಿರುಗಲಿಲ್ಲ.
ಆಕೆಯ ಜೊತೆ ಸ್ವಲ್ಪ ಸಮಯ ನಾನು ಕಳೆದಿದ್ದರೆ,
ಪ್ರಾಯಶಃ, ಆಕೆ ಖುಷಿಯಲ್ಲಿದ್ದರೇ, ಇಲ್ಲವೇ ನನಗೆ ತಿಳಿದಿಲ್ಲ.
ನನಗೆ-- ಆಕೆ ಚೆನ್ನಾಗಿ ಕಂಡಿದ್ದರು.
ನನ್ನ ತಾಯಿ ವಿವಾಹ ರದ್ದುಗೊಳಿಸಿದಾಗ, ತಂದೆ ಇಟಲಿಯಲ್ಲಿ ಭಾರತೀಯ ರಾಯಭಾರಿಯಾಗಿದ್ದರು.
ನಾವು ಇಟಲಿಯಲ್ಲಿ ಅವರನ್ನು ಸೇರಿಕೊಂಡೆವು.
ಇದು 1985ರ ವಿಚಾರ.
ಪುತ್ರಿಯರಿಗೆ ಆಘಾತವಾಗಿತ್ತು. ಇಡೀ ಕುಟುಂಬಕ್ಕೆ ಆಘಾತವಾಗಿತ್ತು.
ನಡೆದಿದ್ದನ್ನು ಯೋಚಿಸಿ.
ಹೀಗಾಗಬಹುದೆಂದು ಯಾರೂ ಯಾವತ್ತೂ ಊಹಿಸಿರಲಿಲ್ಲ.
ಆಕೆಯ ಹೆತ್ತವರು ಏನಂದುಕೊಂಡರೆಂದು ತಿಳಿದಿಲ್ಲ,
ಆದರೆ ಇತರ ಜನರು... ಆಘಾತ, ಅಚ್ಚರಿಗೊಂಡಿದ್ದರು.
ಆದರೆ ಅವರೇನು ಮಾಡಲು ಸಾಧ್ಯ?
ಇದು ಮಹಿಳೆಯರಿಗೆ ದೊಡ್ಡ ಹೆಜ್ಜೆ.
ನೀವು ತಕ್ಷಣ ಶಕ್ತಿಹೀನ ಅನ್ಯ ವ್ಯಕ್ತಿಯಾಗುವಿರಿ.
ಅದೊಂದು ಕಳಂಕವಾಗಿತ್ತು, ಮತ್ತು ಕುಟುಂಬಗಳು ಚಿಂತಿಸುವಂತಾಗಿತ್ತು.
ನೀವು ವಿಚ್ಛೇದಿತೆಯಾಗಿದ್ದರೆ,
ನಿಮ್ಮನ್ನು ಬಳಸಿಕೊಳ್ಳಬಹುದು
ಎಂದು ಹೆಚ್ಚಿನ ಪುರುಷರು, ಸಾಮಾಜಿಕ ವಲಯದಲ್ಲಿ ಅಂದುಕೊಳ್ಳುವರು.
ಒಂದರ ಹಿಂದೆ ಒಂದು ಮಗು ತಮಾಷೆಯಲ್ಲ.
ಉಸಿರಾಡಲೂ ಸಮಯವಿರುವುದಿಲ್ಲ.
ಉದ್ಯೋಗ ನಿಮಿತ್ತ ಆಕೆಯ ಗಂಡ ಹೆಚ್ಚಾಗಿ ಪ್ರಯಾಣಿಸುತ್ತಿದ್ದರು.
ಪುತ್ರಿಯರನ್ನು ಬೆಳೆಸಲು ಆಕೆ ಬಹಳ ಕಷ್ಟಪಟ್ಟಿರಬಹುದು.
ಡಾ. ಪ್ರೇರಣಾ ಕೊಹ್ಲಿ ಸೈಕಾಲಜಿಸ್ಟ್
ಆಕೆ ಎಲ್ಲಿಯೋ ಒಂದೆಡೆ ತಿರುಗಿಬಿದ್ದಿದ್ದಳು ಅಂದುಕೊಳ್ಳುವೆ.
ಜೀವನದ ಮೇಲೆ ಹಿಡಿತ ಸಾಧಿಸಲು ಆಕೆ ಯತ್ನಿಸುತ್ತಿದ್ದರು.
ನನಗೆ ಇದನ್ನು ಅರಗಿಸಿಕೊಳ್ಳುವುದು ಕಷ್ಟವಾಗಿತ್ತು.
ಆಕೆ ಹೀಗೇಕೆ ಮಾಡಿದರು?
ಆತನಲ್ಲಿ ಆಕೆಯೇನು ಕಂಡರು?
ವಿಚ್ಛೇದನ ಪಡೆದ ಆರು ತಿಂಗಳಲ್ಲಿ ಅಮ್ಮ
ಸ್ವಾಮಿ ಶ್ರದ್ಧಾನಂದನನ್ನು ವಿವಾಹವಾದರು.
ಶಾಕಿರೇ ಮತ್ತು ಸ್ವಾಮಿ ಶ್ರದ್ಧಾನಂದ ಮದುವೆಯಾಗುತ್ತಾರೆ
ಆಘಾತವಾಯಿತು. ಆಘಾತವಾಯಿತು, ನಿಜವಾಗಿಯೂ!
ಈ ವ್ಯಕ್ತಿಗಾಗಿ ಆಕೆ...
ಅಕ್ಬರರನ್ನು ತೊರೆದಳೆಂದು ತಿಳಿದು.
ಆಕೆಯ ಸ್ಥಾನಮಾನದ ಮಹಿಳೆ ಈ ವ್ಯಕ್ತಿಗೆ ತಕ್ಕವಳಲ್ಲ.
ಬುದ್ಧಿವಂತರು, ಆದರೆ ಹೊಂದಾಣಿಕೆಯಿಲ್ಲ,
ಭಾವನಾತ್ಮಕವಾಗಿ, ಚಿಂತನಾತ್ಮಕವಾಗಿ, ಹೊಂದಾಣಿಕೆಯಾಗದು.
ಆಕೆ ಪ್ರಾಮಾಣಿಕ ಮತ್ತು ನೇರ ಮಹಿಳೆ. ಈ ವ್ಯಕ್ತಿ ಅದಕ್ಕೆ ತದ್ವಿರುದ್ಧ.
ಭಾವನೆ, ಯೋಚನೆ ಮತ್ತು ವ್ಯಕ್ತಿತ್ವದಲ್ಲಿ.
ಆತನನ್ನು ಆಕೆ ವಿವಾಹವಾದ ನಂತರ,
ಬೆಂಗಳೂರಿನ ಶಿಯಾಹ್ ಸಮುದಾಯ ನಡೆದಿದ್ದನ್ನು ನಂಬಲಿಲ್ಲ.
ಇಡೀ ರಿಚ್ಮಂಡ್ ಟೌನ್ ಆಘಾತದಲ್ಲಿತ್ತು.
ಕುಟುಂಬಕ್ಕೆ ಈ ವಿಷಯ ಅರಗಿಸಿಕೊಳ್ಳುವುದು ಕಷ್ಟವಾಗಿತ್ತು.
ಅದನ್ನು ಪ್ರೇಮದ ದೃಷ್ಟಿಯಲ್ಲಿ ನೋಡಿದರೆ
ಆಕೆ ತನಗಿಷ್ಟವಾಗಿದ್ದನ್ನು ಮಾಡಿದರೆಂದು ನೀವು ಹೇಳಬಹುದು.
ಆಕೆ ಕುಟುಂಬ ಪದ್ಧತಿಯಿಂದ ಹೊರ ಹೋದರು,
ಕುಟುಂಬದ ನಿರ್ಧಾರ ಧಿಕ್ಕರಿಸಿದರು,
ಮತ್ತು ಅನ್ಯ ಧರ್ಮೀಯ ವ್ಯಕ್ತಿಯನ್ನು ವಿವಾಹವಾದರು.
ಅನ್ಯಮತೀಯನನ್ನು ಮುಸ್ಲಿಂ ಮಹಿಳೆ ಮದುವೆಯಾಗಲು ಬಯಸುವುದು
ಈಗಲೂ ನಿಷಿದ್ಧ ಎಂದು ಪರಿಗಣಿತವಾಗಿದೆ. ಧರ್ಮ ಅನುಸರಿಸುತ್ತಿದ್ದರೆ.
ಯಾವುದೇ ಪೋಷಕರೂ ಒಪ್ಪುತ್ತಿರಲಿಲ್ಲ ಎಂದು ಅಂದುಕೊಳ್ಳುವೆ.
ಆಕೆಗೆ ಕುಟುಂಬವನ್ನು ಭೇಟಿಯಾಗಲು, ಮಾತನಾಡಲು ಅನುಮತಿಸಲಾಗಲಿಲ್ಲ.
ಅನಾಮಧೇಯ ಕುಟುಂಬ ಸ್ನೇಹಿತ
ಮಾತನಾಡಲು ಅದು ನಾಚಿಕೆಯ ವಿಚಾರವಾಗಿತ್ತು.
ಎಲ್ಲರೂ ಆಕೆಯನ್ನು ಬಹಿಷ್ಕರಿಸಿದ್ದರು, ಆಕೆಯನ್ನು ಅನುಮತಿಸಲಿಲ್ಲ.
ಆಕೆ ಹತ್ತಿರವಿರುವುದು ಬೇಡವಾಗಿತ್ತು.
ಆಕೆಗೇನಾಯಿತು, ಹೀಗೇಕೆ ಮಾಡಿದಳು?
ನನ್ನ ತಾಯಿ ಮತ್ತು ಸ್ವಾಮಿ ಶ್ರದ್ಧಾನಂದ ಗಂಡ-ಹೆಂಡಿರಂತೆ ಬಾಳತೊಡಗಿದರು.
ರಿಚ್ಮಂಡ್ ರೋಡ್ ಮನೆಯಲ್ಲಿ.
ರಿಚ್ಮಂಡ್ ಟೌನ್, ಬೆಂಗಳೂರು ಪ್ರಸ್ತುತ ದಿನ
ರಿಚ್ಮಂಡ್ ಟೌನ್ ಬೆಂಗಳೂರಿನ ಹೃದಯಭಾಗವೆಂದು ಪರಿಚಿತ.
ಇಡೀ ಭಾಗದಲ್ಲಿ ಶಿಯಾಹ್ ಸಮುದಾಯದ ಮಂದಿ ಹೆಚ್ಚಾಗಿದ್ದರು.
ಅಲ್ಲಿರುವ ಕಪ್ಪು ಗೇಟ್?
ಪ್ರವೇಶಿಸುವ ಕೆಲಸ ಕಷ್ಟ. ಒಳಹೋಗುವುದು ಕಷ್ಟಸಾಧ್ಯ.
ಇದು ಖಾಲಿಯಿದೆ, ಬಹಳ ವರ್ಷಗಳಿಂದ,
ದಶಕಗಳಿಂದ.
ಅತಿಕ್ರಮಣ ಪ್ರವೇಶ ಮಾಡಿದವರಿಗೆ ಶಿಕ್ಷೆಯಾಗುವುದು
ಇಲ್ಲಿ ಪಕ್ಕದಲ್ಲಿರುವ ಈ ಮನೆಯಲ್ಲಿ ದೆವ್ವವಿರಬಹುದು.
ಇಲ್ಲಿ ಏನೋ ಪೈಶಾಚಿಕ ನಡೆದಿರಬಹುದೆಂದು ನಮಗೆ ಗೊತ್ತು.
ಇದು ಶಿಯಾಹ್ ಬಾಹುಳ್ಯದ ಸಮುದಾಯ ಆಗಿರುವುದರಿಂದ, ತಮ್ಮ ಸ್ವಂತದವರೊಬ್ಬರಿಗೆ
ಹೀಗಾಗಿದೆಯೆಂದು ತಿಳಿದು ಇನ್ನಷ್ಟು ಬೇಸರವಾಗುತ್ತದೆ.
ಅದು ಇಲ್ಲಿ ಇಲ್ಲ.
ರಸ್ತೆ ಅಲ್ಲಿದೆ. ನನಗೆ ಗೊತ್ತು.
-ಅದು ಅಲ್ಲಿದೆ. -ಹಾಗೆ ಮಾಡಕೂಡದು.
ಹಾಗೆ ಮಾಡುವಂತಿಲ್ಲ. ಪೊಲೀಸರಿಗೆ ಕರೆ ಮಾಡುವೆ.
ರಸ್ತೆ ಚಿತ್ರೀಕರಿಸುತ್ತಿರುವೆ.
ಹಾಗೆ ಮಾಡಕೂಡದು.
ಅದು ವ್ಯಾಜ್ಯದಲ್ಲಿದೆ.
ಸುತ್ತಲೂ ದೊಡ್ಡ ಗೋಡೆಗಳಿವೆ, ನಿಮಗೆ ಅದು ಕಾಣದು.
ಆಕೆ ರಿಚ್ಮಂಡ್ ರಸ್ತೆಯಲ್ಲಿ, ಆ ಸಣ್ಣ ಮನೆಯಲ್ಲಿದ್ದರು.
ಆಕೆ ಸಾರ್ವಜನಿಕವಾಗಿ ಹೊರ ಬರಲೇ ಇಲ್ಲ...
ಜನರು ಆಕೆಯನ್ನು ನೋಡಿಲ್ಲ, ಆದರೆ ಅಲ್ಲಿದ್ದರೆಂದು ಎಲ್ಲರಿಗೂ ತಿಳಿದಿತ್ತು.
ಆತ ಆಕೆಗೆ ಏನಾದರೂ ಮಾಡಿರಬೇಕೆಂದು ಎಲ್ಲರೂ ಅಂದುಕೊಂಡಿದ್ದರು.
ಒಳಗೆ ತೆಗೆದ ಪೊಲೀಸ್ ವೀಡಿಯೋ
ಆತ ಆಕೆಯನ್ನು ಸಮ್ಮೋಹನಗೊಳಿಸಿರಬೇಕು ಅಥವಾ ಆಕೆಯನ್ನು ವಶೀಕರಣಗೊಳಿಸಿ ಅಥವಾ--
ಆಕೆಗೆ ಆತ ಏನು ಮಾಡಿದನೆಂದು ತಿಳಿದಿಲ್ಲ, ಪ್ರಾಯಶಃ ಮಾಟಮಂತ್ರ.
ಆಕೆಯ ಸ್ಥಾನಮಾನದ ಮಹಿಳೆಯ ಮನವೊಲಿಸಿ
ಈ ವ್ಯಕ್ತಿಯನ್ನು ವಿವಾಹವಾಗಲು, ನಿಮಗೆ ಗೊತ್ತು-- ಅವನಂತಹ ವ್ಯಕ್ತಿ.
ಭಾರತದ ಸರ್ವೋಚ್ಛ ನ್ಯಾಯಾಲಯ
ನನ್ನ ಹೆಸರು ಸಂಜಯ್ ಹೆಗ್ಡೆ.
ನಾನು ಸುಪ್ರೀಂ ಕೋರ್ಟ್ ವಕೀಲ.
ಪ್ರಾಸಿಕ್ಯೂಶನ್ ಪರ ಈ ಕೇಸ್ ನಿಭಾಯಿಸಿದೆ.
ನಿಮ್ಮ ನಾಲ್ಕು ಪುತ್ರಿಯರ ತಂದೆಯನ್ನು ತೊರೆದು ಇನ್ನೊಬ್ಬ ಪುರುಷನೊಂದಿಗೆ ಹೋಗುವುದು.
ಇಲ್ಲಿ ಅನೇಕ ನೈತಿಕ ತೀರ್ಪುಗಳನ್ನು ಮಾಡಲಾಗುತ್ತಿದೆ.
ನನಗನಿಸುತ್ತಿಲ್ಲ ಕುಟುಂಬದ ಇತರರು...
ಹಿರಿಯ ವಕೀಲರು, ಪ್ರಾಸಿಕ್ಯೂಶನ್
...ಆಕೆಯನ್ನು ಒಪ್ಪಿಕೊಂಡಿದ್ದರು, ಸಂಪರ್ಕದಲ್ಲಿದ್ದರೆಂದು.
ಕುಟುಂಬ ತಾಯಿಯೊಂದಿಗೆ ಸಂಬಂಧ ಕಡಿದುಕೊಂಡಿದ್ದರೂ,
ಸಬಾಹ್ ಅಮ್ಮನ ಜೊತೆ ಸಂಪರ್ಕದಲ್ಲಿದ್ದಳು.
1990ರಲ್ಲಿ ನಾನು, ನನ್ನ ಸೋದರಿಯರು ಇಟಲಿಯಿಂದ ಭಾರತಕ್ಕೆ ವಾಪಸಾದೆವು.
ಆ ಸಮಯ, ನನ್ನ ತಾಯಿ ಪ್ರತಿದಿನ ನನ್ನೊಂದಿಗೆ ಫೋನಿನಲ್ಲಿ ಮಾತನಾಡುತ್ತಿದ್ದರು.
ನಾವು ಸತತ ಸಂಪರ್ಕದಲ್ಲಿದ್ದೆವು.
ಲಂಡನಿನಲ್ಲಿ ಶಿಕ್ಷಣ ಮುಂದುವರಿಸಲು ತಾಯಿ ನನಗೆ ಸಲಹೆ ನೀಡಿದರು.
ನನ್ನ ಮಾಡೆಲಿಂಗ್ ವೃತ್ತಿ ತ್ಯಜಿಸುವಂತೆ ಸತತ ಹೇಳುತ್ತಿದ್ದರು.
ಆ ಸಂಬಂಧ ಸದಾ ಜೀವಂತವಾಗಿತ್ತು ಎಂದು ನನಗನಿಸುತ್ತದೆ.
ಅದೇನೆಂದರೆ ಶಾಕಿರೇ
ಬೇರೆ ವಿಚಾರಗಳಲ್ಲಿ ಶಾಮೀಲಾಗಿದ್ದರಿಂದ ಅದನ್ನು ಅಂತ್ಯಗೊಳಿಸಿರಬಹುದು.
ಅಂದರೆ, ಯಾರಿಗೆ ತಾನೆ ಬೇಡ
ಮತ್ತೆ ತಾಯಿಯ ಮಡಿಲು ಸೇರುವುದು?
ಸಬಾಹ್ ಸೌಮ್ಯ ಸ್ವಭಾವದವಳು. ಆಕೆ ತಾಯಿಯನ್ನು ತುಂಬಾ ನೆನೆಸಿಕೊಂಡಿದ್ದಿರಬಹುದು.
ಬೆಂಗಳೂರಿನಲ್ಲಿ ಕೆಲ ವಿಷಯ ಇತ್ಯರ್ಥಪಡಿಸಲಿದೆ ಎಂದು ಅಮ್ಮ ಹೇಳಿದ್ದರು.
ಲಂಡನ್ನಿಗೆ ತೆರಳಲು ಸಿದ್ಧಳಿರಬೇಕು ಎಂದಿದ್ದರು.
ಲಂಡನ್ನಿನಲ್ಲಿರಲು ಹೋಗುವೆವು ಎಂದು ಶಾಕಿರೇ ಪುತ್ರಿಗೆ ಭರವಸೆ ನೀಡಿದ್ದರು.
ನಾನು ಲಿಯೊನಾರ್ಡ್ ಗಲ್ಲಿಯಲ್ಲಿ ನನ್ನ ಮನೆ ಪಕ್ಕ ನಡೆಯುತ್ತಿದ್ದೆ.
ಮೂಲೆಯಲ್ಲಿ, ಕೋಶೀ ಬೇಕರಿ ಸಮೀಪ.
ಆಂಟಿ ಶಾಕಿರೇ ತಮ್ಮ ಹಳೆ ಕಾರಿನಲ್ಲಿ ಹೋಗುತ್ತಿದ್ದರು.
ಆಕೆ ಕೋಶಿ ಬೇಕರಿ ಸಮೀಪ ನಿಲ್ಲಿಸಿ, ನನ್ನನ್ನು ಕರೆದರು.
ನಂತರ ನನಗೆ ಹೇಳಿದರು,
"ನಿನ್ನ ಜೊತೆ ಮಾತನಾಡಬೇಕು, ನನ್ನ ಭೇಟಿಯಾಗು. ತುಂಬಾ ತುರ್ತು ಮತ್ತು ಗಂಭೀರ. "
ಆಕೆ ಅಳುತ್ತಿದ್ದರು.
ಆಕೆ ಕಣ್ಣಲ್ಲಿ ನೀರಿತ್ತು. ಆಕೆ ಅಳುತ್ತಿದ್ದರು.
ಅಳಬೇಡಿ, ಶೀಘ್ರ ಭೇಟಿಯಾಗುವೆ ಎಂದು ಹೇಳಿದೆ.
ಆಕೆ ಕರೆದಿದ್ದರಿಂದ ಭೇಟಿಯಾಗಲು ಆಕೆಯ ಮನೆಗೆ ಹೋದೆ,
ಸ್ವಾಮಿ ಹೊರಬಂದು "ನೀನೇಕೆ ಇಲ್ಲಿರುವೆ?" ಎಂದು ಕೇಳಿದರು.
"ಯಾರು ಒಳಬಿಟ್ಟರು?"
ಆಂಟಿಯನ್ನು ಕೇಳಿದೆ. "ಇಲ್ಲ, ಆಕೆ ಲಂಡನ್ನಿನಲ್ಲಿದ್ದಾರೆ. "
"ಆಕೆ ಬೆಂಗಳೂರಿನಲ್ಲಿಲ್ಲ. ಆಕೆ ಇಲ್ಲಿಲ್ಲ. "
"ಮುಂದಿನ ಬಾರಿ ಬರುವಾಗ, ಕಾವಲುಗಾರನ ಬಳಿ ಅನುಮತಿ ಕೇಳಿ ಒಳಗೆ ಬಾ. "
"ಸುಮ್ಮನೆ ಒಳಗೆ ಬರಬೇಡ. "
ಆಕೆ ಕಾಣಿಸುವುದಿಲ್ಲ.
ಇಡೀ ಚಿತ್ರಣ ಬದಲಾಯಿಸಲು ಆರಂಭಿಸುತ್ತದೆ.
ಪ್ರತಿ ದಿನ ಎರಡು-ಮೂರು ಬಾರಿ ಕರೆ ಮಾಡ್ತಿದ್ರು,
ಒಂದು ದಿನ ದಿಢೀರ್ ಎಂದು, ಕರೆಗಳಿಲ್ಲ. ನಾನೇ ಕರೆ ಮಾಡಿದೆ.
ಈಗ ನಾನು ಹಾಗೆ ಕರೆಯಲು ಬಯಸದ, ಶ್ರದ್ಧಾನಂದ ಸ್ವಾಮೀಜಿ,
ಅಲ್ಲಿದ್ದರು.
ಅವರು ಹೇಳುತ್ತಿದ್ದರು, "ನಿನ್ನ ಅಮ್ಮ ಹಾತೊರೆಯುತ್ತಿದ್ದಾರೆ. ನೀನು ವಾಪಸ್ ಬರಬೇಕು. "
ನಾನು ಸಿವಿ ನಾಗೇಶ್,
ಈ ಪ್ರಕರಣಕ್ಕಾಗಿ ನೇಮಕಗೊಂಡ ವಿಶೇಷ ಸಾರ್ವಜನಿಕ ಅಭಿಯೋಜಕ.
ಆಕೆ ಈ ಶ್ರದ್ಧಾನಂದನಿಗೆ ಕರೆ ಮಾಡಿದಾಗಲೆಲ್ಲಾ...
ಹಿರಿಯ ವಕೀಲರು ಅಭಿಯೋಜಕರು
...ಮುಂಬೈಯಿಂದ ಸ್ಥಿರ ದೂರವಾಣಿಗೆ,
"ನಾನು ಅಮ್ಮನೊಂದಿಗೆ ಮಾತನಾಡಬೇಕು. ಆಕೆಗೆ ಫೋನ್ ಕೊಡಿ. "
ಆತ ನುಣುಚುವ ಉತ್ತರ ನೀಡುತ್ತಿದ್ದ.
ಜೂನ್, 1991 ಸಬಾಹ್ ಅಮ್ಮನನ್ನು ಸಂಪರ್ಕಿಸಲು ಯತ್ನಿಸುತ್ತಾಳೆ
ಆಕೆಯ ಕರೆಗಳು ನಿಂತು ನಾಲ್ಕೈದು ದಿನಗಳ ನಂತರ,
ನಾನು ಕರೆ ಮಾಡಿದೆ.
ಅಮ್ಮನ ಬದಲು, ಸ್ವಾಮಿ ಶ್ರದ್ಧಾನಂದ ಉತ್ತರಿಸಿದರು.
ಅಮ್ಮ ಮದುವೆ ಕಾರ್ಯಕ್ರಮಕ್ಕಾಗಿ ಹೈದರಾಬಾದಿನಲ್ಲಿದ್ದಾರೆಂದು ಹೇಳಿದರು.
ಮತ್ತೆ, ಆಕೆಯ ಬೆಂಗಳೂರು ನಿವಾಸಕ್ಕೆ ಕರೆ ಮಾಡಿದೆ.
ಈ ಬಾರಿ ಆತ ಆಕೆ
ದೊಡ್ಡ ವಜ್ರೋದ್ಯಮಿಯ ಮದುವೆಗೆ ಕಛ್ಗೆ ಹೋಗಿದ್ದಾಳೆ ಎಂದರು.
ಮುಂದಿನ ಬಾರಿ ಕರೆ ಮಾಡಿದಾಗ, ಅಮ್ಮ ಯಾವುದೋ ತೆರಿಗೆ ಸಮಸ್ಯೆಯಲ್ಲಿದ್ದರು,
ಇದರಿಂದ ಆಕೆ ಅಸಮಾಧಾನದಲ್ಲಿದ್ದು ಮಾತನಾಡುವ ಸ್ಥಿತಿಯಲ್ಲಿಲ್ಲ ಅಂದ.
ಈ ರೀತಿ, ಆತ ಏನಾದರೂ ನೆಪವೊಡ್ಡಿ ಉತ್ತರಿಸುತ್ತಿದ್ದ.
ಆಕೆಗೆ ಈ ತಂತ್ರ ಸಹಿಸುವುದು ಅಸಾಧ್ಯವಾಯಿತು.
ಆಕೆ ಏನು ಮಾಡಿದರೆಂದರೆ, ಮುಂಬೈಯಿಂದ ನೇರವಾಗಿ ಬೆಂಗಳೂರಿಗೆ ಬಂದರು.
ನಾನು ಅಮ್ಮನ ರಿಚ್ಮಂಡ್ ರಸ್ತೆ ಮನೆಗೆ ಹೋದೆ.
ರಿಚ್ಮಂಡ್ ರೋಡಿನಲ್ಲಿ ಸಬಾಹ್
ಆದರೆ ಅಮ್ಮ ಎಲ್ಲಿಯೂ ಸಿಗಲಿಲ್ಲ.
ಅವರು ಭೇಟಿಯಾದಾಗಲೆಲ್ಲಾ ಅಮ್ಮನ ಬಗ್ಗೆ ಆಕೆ ಪ್ರಶ್ನಿಸುತ್ತಿದ್ದರು.
ಇಲ್ಲೊಬ್ಬಳು ಹುಡುಗಿಯಿರುವಳು, ಕಷ್ಟ ಅನುಭವಿಸುತ್ತಿರುವಳು, ಏಕೆಂದರೆ ನೀವು--
ನೀವು ಏನಾದರೂ ಮಾಡಬೇಕೆಂದಿರುವಿರಿ. ಯಾರಾದರೂ ಏನಾದರೂ ಮಾಡಲು ಬಯಸುವಿರಿ.
ಆಕೆ ಇಲ್ಲಿಗೆ ಬಂದಾಗ, ಆತ ಆಕೆಗೆ ಹೇಳಿದ,
"ಈ ವಿಷಯಗಳನ್ನು ನಿನಗೆ ಫೋನಿನಲ್ಲಿ ಹೇಳಲು ಬಯಸಲಿಲ್ಲ
"ಏಕೆಂದರೆ ಹಲವು ವರ್ಷಗಳ ನಂತರ,
"ಆಕೆ ಗರ್ಭವತಿಯಾದರು. "
ಗಂಡು ಮಗು ಬೇಕೆಂಬ ತಾಯಿಯ ಮಹದಾಸೆ ಬಗ್ಗೆ ಆಕೆಗೆ ಗೊತ್ತಿತ್ತು.
ಗಂಡು ಮಗು
ಆಕೆ ಗರ್ಭಿಣಿ ಎಂದು ನಿಜವಾಗಿ ಅಂದುಕೊಂಡೆ.
ಏಕೆಂದರೆ ನಾವು ನಾಲ್ವರು ಹುಡುಗಿಯರು.
ಆಕೆಗೊಬ್ಬ ಮಗ ಬೇಕಿರಬಹುದು ಅಂದುಕೊಂಡೆ.
ಆಕೆ ನಾಲ್ಕು ಸುಂದರ ಪುತ್ರಿಯರನ್ನು ಹೊಂದಿದ್ದಳು.
ಆಕೆಗೊಬ್ಬ ಪುತ್ರ ಬೇಕಿದ್ದ.
ಇದು ಭಾರತೀಯ ಮಹಿಳೆಗೆ ಅಸಹಜವೇನಲ್ಲ.
ನಮ್ಮ ಸಮಾಜವೇ ಹಾಗಿದೆ.
ಎಲ್ಲರ ಬಳಿಯೂ ಇದೇ ಭಾವನೆಯಿದೆ.
90% ಭಾರತೀಯ ಮಹಿಳಯರಿಗೆ ಪುತ್ರನ ಹಂಬಲವಿದೆ.
ಆಕೆಗೆ ಒಬ್ಬ ಮಗ ಬೇಕೆಂಬ ಆಸೆಯಿತ್ತು.
ಅದು ಒಂದು ರೀತಿಯ...
ಅದು ವ್ಯಾಮೋಹವೇ?
ಅಮ್ಮ, ಹೇಳಿ, ಅದು ವ್ಯಾಮೋಹವೇ?
-ಹೌದು. ಆಕೆಗೆ ಪುತ್ರ ಬೇಕೆಂಬ ಆಸೆಯಿತ್ತು. -ಹೌದು.
ನಿಮಗೆ ಗೊತ್ತು,
ವದಂತಿ ಏನೆಂದರೆ-- ಏನೆಂದರೆ
ಮದುವೆಯಾದರೆ ಆತ ಆಕೆಗೆ ಗಂಡು ಮಗುವಿನ ಭರವಸೆ ನೀಡಿದ್ದ
ಎಂದು ಜನರು ಮಾತನಾಡಿಕೊಳ್ಳುತ್ತಿದ್ದರು.
ತನ್ನ ತಾಯಿ ಅಲ್ಲಿರಬಹುದೆಂದು ತಿಳಿದು ಸಬಾಹ್ ಅಮೆರಿಕಾದ ರೂಸ್ವೆಲ್ಟ್ ಆಸ್ಪತ್ರೆಯನ್ನು
ಸಂಪರ್ಕಿಸಿದಳು.
ಆತ ನನಗೆ ನ್ಯೂಯಾರ್ಕ್ ಆಸ್ಪತ್ರೆಯ ಹೆಸರು ರೂಸ್ವೆಲ್ಟ್ ಅಥವಾ ಇನ್ನೇನೋ ನೀಡಿದ.
ರೂಸ್ವೆಲ್ಟ್ ಆಸ್ಪತ್ರೆ
ಆ ಆಸ್ಪತ್ರೆಯನ್ನು ಸಂಪರ್ಕಿಸಿದಾಗ,
ಆಕೆ ಅಲ್ಲಿರಲಿಲ್ಲ.
"ಸ್ವಾಮೀಜಿ, ನೀವು ರೂಸ್ವೆಲ್ಟ್ ಆಸ್ಪತ್ರೆ ಎಂದಿದ್ದಿರಿ" ಎಂದು ಹೇಳಿದೆ.
"ಆಕೆ ಏಕೆ ಅಲ್ಲಿಲ್ಲ?"
ಆಗ ಆತ "ಮೂರ್ಖನಂತೆ ಹಾಗೆ ಮಾಡಿದೆ, ನೀನು ಆಕೆಯನ್ನು
"ಸಂಪರ್ಕಿಸುವೆ ಗೊತ್ತಿತ್ತು, ಆಕೆಗೆ ವಿಶ್ರಾಂತಿ ಬೇಕು.
ಅದಕ್ಕೆ ಆಕೆ ಇರುವ ಸ್ಥಳ ಹೇಳಿಲ್ಲ. ಆಕೆ ಲಂಡನ್ನಿನಲ್ಲಿ ಚೆನ್ನಾಗಿರುವರು. "
ಆತನ ವರ್ತನೆ ಶಂಕಾಸ್ಪದ ಎಂದು ನನಗೆ ಅನಿಸಿತು.
"ಸರಿ, ಆಕೆಯೊಂದಿಗೆ ಆಸ್ಪತ್ರೆಯಲ್ಲಿ ಮಾತನಾಡಬೇಕು. "
"ಕರೆ ಮಾಡಿ, ನಂಬರ್ ಕೊಡಿ. "
ಯಾವುದೋ ಸಂಖ್ಯೆಗೆ ಕರೆ ಮಾಡಿದರು
ಮತ್ತು ಹೇಳಿದರು,
"ಹಲೋ? ಹಲೋ? ಶಾಕಿರೇ?"
"ಹಲೋ, ಒಂದು ನಿಮಿಷ. ಸಬಾಹ್ ಇಲ್ಲಿದ್ದಾಳೆ. ಹಲೋ? ಒಂದು ನಿಮಿಷ. "
"ಬಾ, ಮಾತನಾಡು. "
ನಂತರ ಆತ ಲೈನ್ ಕಡಿತಗೊಳಿಸುತ್ತಿದ್ದರು.
"ಇಂದು ಆಕೆ ಸ್ನೇಹಿತೆ ಮನೆಗೆ ಹೋಗಿದ್ದಾಳೆ" ಅಂತಿದ್ದ.
"ಆಕೆ ಆ ಕ್ಲಬ್ಬಿಗೆ, ಈ ಕ್ಲಬ್ಬಿಗೆ ಹೋಗಿದ್ದಾಳೆ. "
"ಆಕೆ ಈ ಸ್ಥಳ, ಆ ಸ್ಥಳಕ್ಕೆ ಹೋಗಿದ್ದಾಳೆ. "
ಅಥವಾ ಆಕೆ ನ್ಯೂಯಾರ್ಕ್, ದೆಹಲಿಯಲ್ಲಿದ್ದಾಳೆ.
"ಆಕೆಯ ವಿಮಾನ ತಪ್ಪಿರಬಹುದು. "
"ಆಕೆ ವಾಪಸ್ ಬಂದಾಕ್ಷಣ, ನಿನಗೆ ಕರೆ ಮಾಡಲು ಹೇಳುವೆ. "
"ಗಂಡು ಮಗುವಿನೊಂದಿಗೆ ಇಂದು ಬೆಂಗಳೂರಿಗೆ ಬರುವುದಾಗಿ ಆಕೆ ಹೇಳಿದ್ದಳು. "
"ಯಾರೂ ಬರಲಿಲ್ಲ. ಏನಾಯಿತು?"
"ನನಗೆ ಗೊತ್ತಿಲ್ಲ, ಪ್ರಾಯಶಃ ಆಕೆಗೆ ವಿಮಾನ ತಪ್ಪಿರಬಹುದು. "
ಈ ರೀತಿ, ಆತ ಏನಾದರೂ ನೆಪವೊಡ್ಡಿ ಉತ್ತರಿಸುತ್ತಲೇ ಇದ್ದ.
ಹಸ್ತಕ್ಷೇಪ ಮಾಡದಂತೆ ಸ್ವಾಮೀಜಿ ಆಕೆಗೆ ಹೇಳುತ್ತಿದ್ದರು.
ಆಕೆ ಅಥವಾ ಆಕೆಯ ಮಗುವಿಗೆ ಏನಾದರೂ ಆದರೆ,
ನೀವು ನಿಮ್ಮನ್ನು ದೂರಬಹುದು.
ನಂಬಬೇಕೋ ಬಿಡಬೇಕೋ ಎಂದು ಸಬಾಹ್ ಗೊಂದಲದಲ್ಲಿದ್ದಳು.
ನಂಬದಿರಲು ಕಾರಣವೂ ಇಲ್ಲ, ನೀವು ಹಲವು ಸಮಸ್ಯೆ ಎದುರಿಸಬಹುದು.
ನಿಮ್ಮ ತಾಯಿ ಆತನನ್ನು ನಂಬಿದ್ದರು, ಮದುವೆಯಾದರು.
ಒಬ್ಬ ವ್ಯಕ್ತಿಯ ಹಿಂದೆ ಬೀಳಲು, ಅದು ಕೂಡ
ಅಮ್ಮನ ಗಂಡನೆಂದು ನೀವು ತಿಳಿದವನನ್ನು!
ಸಬಾಹ್ ನಂಬದಿರಲು ನಿರ್ಧರಿಸಿದಳು,
ಹುಡುಕುವುದನ್ನು ನಿಲ್ಲಿಸದಿರಲು ನಿರ್ಧರಿಸಿದಳು.
"ಆಕೆಯನ್ನು ಹುಡುಕುವೆ, " ಆಕೆ ಹೇಳಿದಳು.
ಆಕೆ ಸತತ ಪ್ರಯತ್ನಿಸುತ್ತಿದ್ದಳು.
ನಂತರ,
ಪಾಸ್ಪೋರ್ಟ್ ಮನೆಯಲ್ಲಿಯೇ ಇದೆ ಎಂದು ಸಬಾಹ್ ಕಂಡುಕೊಂಡಳು.
ಅಮ್ಮ ಅಮೆರಿಕಾಗೆ ಹೋಗಿಲ್ಲ ಎಂದು ಆಗ ಆಕೆಗೆ ತಿಳಿದು ಬಂತು.
ಒಂಬತ್ತು ತಿಂಗಳ ನಂತರ, "ನಾನು ಪೊಲೀಸರ ಬಳಿ ಹೋಗುವೆ" ಎಂದೆ.
ಅಶೋಕ ನಗರ ಪೊಲೀಸ್ ಠಾಣೆ
1992, ಜುಲೈ ಸಬಾಹ್ ನಾಪತ್ತೆ ದೂರು ದಾಖಲಿಸುತ್ತಾಳೆ
ನನ್ನ ಹೆಸರು ಇಮ್ರಾನ್ ಖುರೇಷಿ. ವರ್ಷಗಳಿಂದ ಕ್ರೈಂ ಸ್ಟೋರಿಗಳಲ್ಲಿ ನನಗೆ ಆಸಕ್ತಿ.
ಹಿರಿಯ ಪತ್ರಕರ್ತ
ಸಬಾಹ್ ಆಕೆಯ ಜೊತೆ ಸಂಪರ್ಕದಲ್ಲಿಯೇ ಇಲ್ಲವೆಂದು ಬಹಳ ನಂತರ ತಿಳಿದುಕೊಂಡಳು.
ನಂತರ ಆಕೆ ಪೊಲೀಸ್ ದೂರು ದಾಖಲಿಸಿದಳು.
ಆಕೆಯ ತಾಯಿ ನಾಪತ್ತೆಯಾಗಿದ್ದಾಳೆಂದಳು.
ಮತ್ತು ತನಗೆ ಸಂಶಯವಿದೆ...
ಶ್ರದ್ಧಾನಂದನ ಮೇಲೆ ಎಂದರು.
ಅಮ್ಮನ ನಾಪತ್ತೆ ಬಗ್ಗೆ ನನಗೆ ಹೊಳೆಯಲೇ ಇಲ್ಲ. ಬಹಳ ನಂತರ ತಿಳಿಯಿತು.
ಕಾಣೆಯಾದ ಮಹಿಳೆ
ಆಕೆಗೇನಾಯಿತೆಂದು ನಮಗೆ ಗೊತ್ತಾಗಲಿಲ್ಲ.
ಹುಡುಗಿಯರು,
ಸತ್ಯ ತಿಳಿಯಲು ಸಾಧ್ಯವಾದಷ್ಟು ಪ್ರಯತ್ನಿಸಿದರು.
ಮಾರ್ಚ್, 1994
ಆಕೆ ಆ ದಿನ ನನ್ನ ಮೇಲೆ ರೇಗಾಡಿರದೇ ಇದ್ದಿದ್ದರೆ,
ಈ ಪ್ರಕರಣದ ಬಗ್ಗೆ ತಿಳಿಯಲು ನಾ ಪ್ರಯತ್ನಿಸುತ್ತಲೇ ಇರಲಿಲ್ಲ.
ಹೀಗಾಗುತ್ತದೆ.
ಸಬಾಹ್ ಖಲೀಲಿ ಜೊತೆಗೆ ನಾನು ಫೋನಿನಲ್ಲಿ ಮಾತನಾಡಿದಾಗ
ಎಲ್ಲಾ ಕಥೆಗಳು ಬಹಿರಂಗಗೊಂಡವು.
ಆದನ್ನು ವಿವರಿಸುವಾಗಲೂ ನನಗೆ ನಡುಕವುಂಟಾಗುತ್ತದೆ.
ಈ ಘಟನೆ ಮೊದಲು ಹೊರಬಿದ್ದಾಗ, ಅದನ್ನು ಹೀಗೆ ಕರೆದರು...
ಡ್ಯಾನ್ಸಿಂಗ್ ಆನ್ ದಿ ಗ್ರೇವ್.
ಅನುವಾದಿಸಿದವರು : ಜಯಶ್ರೀ
ಸೃಜನಶೀಲ ಮೇಲ್ವಿಚಾರಕರು: ಸುಜಿತ್ ವೆಂಕಟರಾಮಯ್ಯ